CELEX: 62018TN0408
Language: sl
Date: 2018-07-03 00:00:00
Title: Zadeva T-408/18: Tožba, vložena 3. julija 2018 – Aristoteleio Panepistimio Thessalonikis/Izvajalska agencija za izobraževanje, avdiovizualno področje in kulturo (EACEA)

10.9.2018   
            
            
               SL
            
            
               Uradni list Evropske unije
            
            
               C 319/18
            
         
      Tožba, vložena 3. julija 2018 – Aristoteleio Panepistimio Thessalonikis/Izvajalska agencija za izobraževanje, avdiovizualno področje in kulturo (EACEA)
      (Zadeva T-408/18)
      (2018/C 319/22)
      Jezik postopka: grščina
      
         Stranki
      
      
         Tožeča stranka: Aristoteleio Panepistimio Thessalonikis (Solun, Grčija) (zastopnica: S. Paliou, avvocato)
      
         Tožena stranka: Izvajalska agencija za izobraževanje, avdiovizualno področje in kulturo (EACEA)
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  ugotovi, da je zahtevek tožene stranke iz opomina št. 3241804913 z dne 16. aprila 2018 na vračilo dela pomoči, ki jo je tožeča stranka prejela za projekt ENHSA (European Network of Heads of Schools of Architecture), glede zneska 77 169,78 EUR neutemeljen in da ta znesek ustreza upravičenim stroškom;
               
            
                  —
               
               
                  ugotovi, da je zahtevek tožene stranke iz opomina št. 3241804682 z dne 9. aprila 2018 na vračilo dela pomoči v znesku 28 976,83 EUR, ki ga je tožeča stranka prejela za projekt ARCHI-MUNDUS, neutemeljen in da ta znesek ustreza upravičenim stroškom;
               
            
                  —
               
               
                  toženi stranki naloži vračilo zgoraj navedenih zneskov skupaj z zakonskimi obrestmi; in
               
            
                  —
               
               
                  Izvajalski agenciji za izobraževanje, avdiovizualno področje in kulturo naloži plačilo stroškov tožeče stranke.
               
            
         Tožbeni razlogi in bistvene trditve
      
      Aristoteleio Panepistimio Thessalonikis s to tožbo prereka zahtevek EACEA iz opomina št. 3241804913 z dne 16. aprila 2018, ki se glasi na znesek 84 955,12 EUR v zvezi s projektom ENHSA. Aristoteleio Panepistimio Thessalonikis poleg tega prereka zahtevek EACEA iz opomina št. 3241804682 z dne 9. aprila 2018, ki se glasi na znesek 28 976,83 EUR v zvezi s projektom ARCHI-MUNDUS.
      Navedena zahtevka sta bila vložena po pregledu na kraju samem, ki ga je EACEA opravil v prostorih tožeče stranke in pri katerem je EACEA podvomila o tem, da so stroški v zvezi s pavšalnim nadomestilom za konference, organizirane v okviru projektov ENHSA in ARCHI, dejansko nastali.
      V teh okoliščinah tožeča stranka Splošnemu sodišču Evropske unije predlaga, naj ugotovi, da (dnevno) pavšalno nadomestilo za udeležence konferenc obeh programov, ki ne govorijo grškega jezika, ustreza upravičenim stroškom.
      Aristoteleio Panepistimio Thessalonikis trdi, da so stroški, ki jih prereka EACEA, upravičeni, kar potrjuje gradivo, ki ga je tožeča stranka EACEA predložila ob pregledu na kraju samem in v izmenjavi dopisov, ki je sledilo.